Sub titulo christianitatis colla sua subicientibus omnibus notum esse volumus, qualiter nos, ego videlicet Nadalis et fratres meus Walterius, Durannus, Aymo, Amagisus, tradimus jure venditionis aliquid de nostra hereditate quæ sita est in pago Cabilonense, in fine Rofiacense, in Vetus Molinum villa, que in Aia vocatur, et accipimus per manus domni Lantberti monachi, in commutationem pretii, solidos IIos. Est autem ipsa hereditas I venea quæ terminatur ab uno latere terra Sancti Marcelli, ab alio Sancti Martini, et de una fronte terra Sanctæ Mariæ, æternaliter possidere fratribus commanentibus in loco Cluniacensis cenobii. Ut autem carta hujus venditionis a nobis facta, firma in æternum et stabilis permaneat, manibus propriis eam subterfirmamus et firmare rogamus, nemine contradicente. Si quis autem heredum nostrorum conclamare aut aliquid calumpniare rectoribus supradicti loci Cluniensis presumpserit, non valeat vindicare quod querit, sed judiciali convictus judicio, auri untias IIIIor solvat. Acta Belmontense atrio beatæ Mariæ. S. Nadalis. S. Duranni. S. Walteri. S. Aymonis. S. Almagisi. S. Ascherici. Regnante Rotberto rege anno IX.